NaiveNeuron/SloPal huggingface dataset:
Zelník, Štefan, poslanec NR SR (2018-05-10):
Ďakujem pekne za slovo. Vážený pán podpredseda, vážené pani poslankyne, vážení páni poslanci, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona (tlač 952). Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán podpredseda, otvorte všeobecnú rozpravu.
V. Veteška, podpredseda NR SR: (2004-09-22):
Prosím spoločného spravodajcu výboru pre financie, rozpočet a menu pána poslanca Jozefa Mikuša, aby podal správu o výsledku prerokovania materiálu vo výboroch.
Hrušovský, Pavol, predseda NR SR (2011-12-01):
Hlasujeme, páni poslanci. (Hlasovanie.) 145 prítomných, 81 za, 35 proti, 29 sa zdržalo. Schválili sme návrh. Prosím ďalší návrh.
Hrnčiar, Andrej, podpredseda NR SR (2017-03-28):
Poslanec Tomáš.
Laššáková, Jana, podpredsedníčka NR SR (2015-03-20):
Je všeobecný súhlas? (Súhlasná reakcia z pléna.) Áno, dobre, ďakujem pekne. Takže o bode číslo 49 budeme hlasovať na budúcu schôdzu. Takže pokračujeme v prerušenom rokovaní hlasovaním o návrhu uznesenia k bodu číslo 11, sú to Zámery prevodu majetkových účastí Slovenskej republiky zastúpenej ministerstvom hospodárstva a Fondu národného majetku na podnikaní spoločnosti Slovak Telekom, akciová spoločnosť, tlač 1417. Prosím spravodajcu z výboru pre hospodárske záležitosti poslanca Andreja Kolesíka, aby hlasovanie o návrhu uznesenia Národnej rady uviedol. Nech sa páči, pán spravodajca, máte slovo. (Hlasovanie o zámeroch prevodu majetkových účastí Slovenskej republiky zastúpenej Ministerstvom hospodárstva Slovenskej republiky a Fondu národného majetku Slovenskej republiky na podnikaní spoločnosti Slovak Telekom, a. s. a návrhu postupu naloženia s majetkovými účasťami v tejto spoločnosti , tlač 1417.)
Laurenčík, Milan, podpredseda NR SR (2022-06-23):
Štyri faktické poznámky. Končím možnosť prihlásiť sa. Ako prvý pán poslanec Ondrej Ďurica.
Heger, Eduard, poslanec NR SR (2017-11-28):
Ďakujem. A ja by som sa len pridal vlastne k tej výzve pána kolegu Budaja a doplnil by som tiež výzvu na vás, pán minister, teda naozaj je veľa otázok okolo tohto fondu. Ja som si pozeral dokonca aj hospodárenie v rámci rozpočtu. Pokúsim sa teda v ústnej rozprave ešte k tomu vystúpiť, ale ak by ste teda vedeli reagovať aj predtým, tak možno by ste mi ušetrili pár otázok, tak len na margo toho. Ďakujem.
P. Paška, predseda NR SR: (2009-10-27):
(Hlasovanie.) 137 prítomných, 119 za, 18 sa zdržalo. Návrh zákona sme postúpili do druhého čítania. Ďalej.
Laššáková, Jana, podpredsedníčka NR SR (2012-07-25):
Ďakujem pekne, pán minister, zaujmite miesto pre predkladateľa. A teraz dávam slovo spoločnému spravodajcovi z výboru pre financie a rozpočet, pánovi poslancovi Štefanovi Hrehovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
P. Dubravay, poslanec: (2008-04-02):
Pán kolega Fronc, ja viem, že vaša oblasť je oblasť vysokého školstva. Ja si vás vážim ako učiteľa matematiky alebo profesora matematiky, matematickej analýzy, ak som to dobre pochopil, len treba trošku ísť aj debatovať s učiteľmi a riaditeľmi stredných škôl. Ja som si dal tú robotu, pretože iste je vám známe, že som pôsobil v strednom školstve tridsať rokov. Prešiel som týchto riaditeľov a jednoznačne konštatovali, áno, nový zákon prináša slobodu do nášho konania a rozhodovania. Prirodzene, že vždy sú rezervy. Veď na to je plénum a na to je parlament, aby, pokiaľ sa vyskytnú určité problémy, aby sme ich novelizovali. Len toľko. Ďakujem.
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2022-03-22):
Ďakujem veľmi pekne. Ďakujem veľmi pekne, pán poslanec, ja viem o minimálne jednom prebiehajúcom verejnom obstarávaní. Nebudem hovoriť, v ktorej oblasti, je to v zásade v rámci kritickej infraštruktúry, ktoré práve prebieha. A myslím si, že takým druhým krokom je, aj aby všetky rezorty si spravili taký vnútorný audit a povedali si, že ktoré, ktoré zákazky je možné, napríklad už prebiehajúce zákazky je možné ukončiť, ktoré zákazky aké verejné obstarávania majú, a čo je možné urobiť s tým, aby sme eurami daňových poplatníkov nefinancovali Rusko, nefinancovali agresora a nefinancovali výrobu zbraní, ktorým sa nám následne Rusko potom vyhráža. Ďakujem.
Laššáková, Jana, podpredsedníčka NR SR (2015-04-16):
Poprosím vás, procedurálny návrh dajte a...
Brocka, Július, poslanec NR SR (2012-12-14):
Ďakujem pekne. Aj som chcel reagovať na kolegov zo SMER-u, ale zdúchli. No proste, aj by som si pomohol minulosťou, lebo oni hovorili o minulosti, nie o tom, čo je teraz. My teraz rokujeme o návrhu, ktorý je v podstate lúpežou desaťročia. Čiže len zopakujem to, čo som už vo svojom vystúpení povedal, že SMER teraz organizuje lúpež desaťročia na občanoch Slovenskej republiky. Lúpež desaťročia! Ak by ste mali vy v SMER-e väčšie sociálne cítenie, tak by ste mohli vyrobiť cez tento návrh zákona 300 nových milionárov, ale eurových, 300 eurových milionárov. Lebo toľko, keď schválite tento návrh zákona, v priebehu nasledujúcich rokov od vás Penta dostane. Keby som to prerátal na slovenské koruny a keby ste mali sociálne cítenie väčšie, alebo skutočné sociálne cítenie, tak ste týmto návrhom mohli vyrobiť 10-tisíc nových milionárov na Slovensku. A vy miesto toho idete jednému žralokovi, ktorému nie je nikdy dosť, do gágora dávať ďalšie stovky miliónov. Toto je pravda o SMER-e. Vy ste to chceli urobiť poza chrbát, poza chrbát záujmu médií. Chceli ste to urobiť v tieni zákona o štátnom rozpočte a my sme vás odhalili. Prosím vás len o jedno, ak už nebudem ďalej tento týždeň reagovať, pán minister, keď budete odchádzať z tejto budovy, odíďte aj s týmto návrhom zákona. Ak si chcete zachovať akú-takú reputáciu, že máte spätnú... (Prerušenie vystúpenia časomerom.)
Blanár, Juraj, podpredseda NR SR (2023-02-07):
Pani poslankyne, páni poslanci, teraz dávam možnosť prihlásiť sa ústne do rozpravy. Pán poslanec Marián Viskupič ako jediný, uzatváram možnosť prihlásiť sa do rozpravy a predsa len ešte pán navrhovateľ pred ním, takže poprosím pána Viskupiča, aby chvíľočku zotrval. Pán navrhovateľ, máte slovo
Ďuriš Nicholsonová, Lucia, podpredsedníčka NR SR (2018-03-23):
Štyri faktické poznámky na vaše vystúpenie, pán poslanec Rajtár, končím možnosť prihlásiť sa s faktickou poznámkou. Ako prvý pán poslanec Baránik, nech sa páči.
Kollár, Boris, poslanec NR SR (2016-06-07):
Ďakujem pekne. Pán Gál, súhlasím s vami, ale tak isto potvrdzujem, že musí platiť prezumpcia neviny. Pokiaľ sa to vyšetrí, tak si tuná všetci musíme na to dať pozor, aby naozaj ten dotyčný bol odstíhaný. Pán poslanec Lipšic, s tým aj s vami súhlasím. Padni komu padni. A teraz pán Matovič. Klamete, pán Matovič, ja som povedal, že ja pána Bašternáka poznám, nie sme kamaráti. Nikdy som s ním nebol na dovolenke, nikdy som s ním nebol na večeri, nechodím sa s ním stretávať po kávach. Poznám ho, ale nie sme kamaráti. A áno, máte pravdu, tunak ja som zaujatý, to ste správne povedali, ja sa k tomu verejne priznávam, ja pána Bašternáka poznám. Nie sme kamaráti, áno? Takže pravdou je tá, že nikdy som sa s ním nestretával a nekamošil. Dobre? A som tunak, áno, zaujatý, to musím povedať, a je tunak, je tu tento konflikt záujmu z mojej strany, ale ja sa k tomu priznávam. Ďakujem.
Zmajkovičová, Renáta, podpredsedníčka NR SR (2012-05-16):
Ďakujem, pán poslanec, nech sa páči, zaujmite miesto pre navrhovateľa a zároveň budete aj spravodajcom. Otváram rozpravu o tomto bode programu. Písomne som nedostala žiadnu prihlášku do rozpravy. Pýtam sa, či chce k tomuto bodu niekto vystúpiť ústne. Hlási sa? Nie je tomu tak. Takže vyhlasujem rozpravu za skončenú a prerušujem rokovanie o tomto bode programu. Ďakujem, pán poslanec. Kolegyne, kolegovia, keďže sme prerokovali všetky body programu 2. schôdze Národnej rady Slovenskej republiky a budeme pokračovať hlasovaním o 16.00 hodine. Vyhlasujem teraz prestávku do 16.00 hodiny. (Prestávka.) (Po prestávke.)
Grendel, Gábor, podpredseda NR SR (2021-06-30):
Pán poslanec Eduard Kočiš.
Petrík, Simona, poslankyňa NR SR (2023-12-12):
Dobre, super. Ďakujem pekne. Ďakujem vám, páni, za všetky vaše podporné komentáre, veľmi si to cením. Dúfam, že stihnem zareagovať na všetky. Pán Pročko, no ono to nie je len lex ožobračovanie. My sme zabudli povedať jednu dôležitú vec, a to je, že toto je aj lex galaktické zadlžovanie, pretože všetkými týmito opatreniami sa blížime k, veľmi-veľmi rýchlo ku gréckej ceste. Teraz pôjdem postupne. Kolega Kišš, ďakujem ti takisto. Je to dobrý typ. Myslím si, že mali by sme určite tieto veci opakovať viackrát v pléne parlamentu, pretože veľmi silno pochybujem o tom, že si to teraz aktuálne možno aj počas už prebiehajúcej obedňajšej prestávky pre niekoho niekto vypočuje. Takže vyzývam kolegyne a kolegov, aby sa nebáli opakovať dôležité informácie k II. pilieru, aby sa nebáli zopakovať, že toto tu naozaj nemáme prvýkrát. Deje sa, dialo sa nám to tu v roku 2009, 2012, 2014, všetko za vlád Fi... za Ficových vlád. A máme to tu opäť, čiže opäť ďalší dôkaz toho, že ide o vládu minulosti. No a ešte k tým podielovým fondom, čo hovoril kolega Viskupič. No áno, všetky tieto opatrenia v podstate vedú k tomu, že mladí ľudia takisto aj spolu s veľkým odvodovo daňovým zaťažením práce budú demotivovaní tu vôbec zostať a mať deti. Pôjdu preč odtiaľto, z tejto krajiny. Takže toto všetko, čo sa tu deje, je naozaj písané len pre elektorát SMER-u a HLAS-u, ale ja verím, že existuje veľký počet zodpovedných, rozumných dôchodcov a dôchodkýň, mnohí z nich mi píšu, ktorým nezalepíte 13. dôchodkami oči. Ďakujem pekne.
Pellegrini, Peter, predseda NR SR (2023-12-19):
Ďakujem pekne. Pán predseda výboru Kéry. Aha, to bol omyl. Pán poslanec Pročko, procedurálny návrh.
Pellegrini, Peter, predseda NR SR (2015-03-10):
Pán poslanec Kollár.
Laurenčík, Milan, podpredseda NR SR (2022-03-23):
Pán poslanec Eduard Kočiš s faktickou poznámkou.
Blanár, Juraj, podpredseda NR SR (2023-05-18):
Teraz udeľujem slovo pánovi poslancovi Tomášovi, ktorý je ostatný, posledný prihlásený do rozpravy, nech sa páči.
Kuffa, Štefan, poslanec NR SR (2012-11-28):
Ďakujem za slovo. Naozaj, človek, keď tuná počúva, tak teraz prerokovávame aký zákon? O hazardných hrách alebo o správnych poplatkoch? Mi to prepáčte, pani kolegyňka, ja si vás veľmi vážim, ale bolo to naozaj nevhodné. Ja tu mám tiež takú poznámku, že jednoducho nedopĺňa sa, ale sa novelizuje tento zákon, tak ako kolega to už ako spomenul. Na základe čoho tie správne poplatky sa budú vyberať? Na základe zákona o hazardných hrách?! Tak viete, na jednej strane hovoríme o rodine a o jej stabilite, jednoducho aj vládna strana SMER mala to pekne vo volebnom programe a ja sa dneska dozviem tuná na schôdzi, že hazardom je hádam stavať aj rodinný dom, vybudovať si jazierko, spevnenú plochu. Človek úplne žasne, že čo všetko je tým hazardom. Naozaj vyznieva to veľmi smiešne a veľmi aj dehonestujúco. Mi to prepáčte, možnože to máte naozaj príkaz, ale bol to váš kolega, ktorý to tu mal ako pôvodne ako navrhovať. Dnes tu v parlamente nie je, tak ste to vy. Ale jednoducho naozaj nie je to možné, aby v tejto podobe a tak ako sa to predkladá, aby sme vôbec aj o tom hlasovali, aby sa to schválilo. Lebo ja už neviem, asi hazardom bude, alebo správny poplatok sa bude vyberať aj za to, že ľudia si porýľujú záhradu alebo terénne úpravy a podobne. Ďakujem, ale není to vhodné, aby sa to tuná takto preberalo. Ďakujem.
Kyselica, Lukáš, poslanec NR SR (2022-11-08):
Ďakujem, pán predsedajúci. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku predložiť... prerokovať predložený návrh zákona v druhom čítaní.
Mizík, Stanislav, poslanec NR SR (2021-10-26):
Ďakujem za slovo. Áno. Sulík si povedal svoje a išiel preč. Dokázal tým, že nemá ani elementárnu slušnosť. Pamätám si, keď x-krát, veľakrát, odvolávali súčasní mocipáni, vtedajšia opozícia, ministra Richtera, smeráka. Ale ten tu sedel vždy ako žaba na prameni, mal aspoň ten chochmes, vydržal tu sedieť a počúvať reči. A v druhej veci. Toto vyhováranie sa na Sulíka Matovičom, Sulík na Matoviča, jeden minister na druhého, druhý na prvého a ten na ďalšieho, to je jasný a dlhotrvajúci signál, ktorý aj laikovi ukazuje, že táto vláda je nekompetentná, nenormálna a šialená. To isté je napríklad aj v polícii, prokuratúre a súdnictve. Táto vláda postavila normálny život naopak. Na hlavu. Prirovnal by som ich ku nejakým hiphoperom alebo absolventom školy breaku. Bláznivým a trošku nahúleným. A, pán Kamenický, ruku na srdce, keď je táto vláda stelesnením hnusu, nemali ste aj vy maslo na hlave, keď ste vládli vy? Aj keď ste boli trošku sofistikovaný, ale títo breakdanceri, no ďakujem.
Bugár, Béla, podpredseda NR SR (2010-08-11):
Chce vystúpiť teraz pán minister financií, nech sa páči.
Vašečka, Richard, poslanec NR SR (2017-04-04):
Ďakujem pekne za obe reakcie. Áno, ani nič iné si neprajem. Ja som presvedčený, že je potrebné, túto diskusiu držať, ja sám som vystupoval, aj keď tu teraz nemáme odborárov a zamestnávateľov, sme tu len poslanci, v zmierlivom tóne. Naozaj oceňujem to, čo urobili aj kolegovia z koaličných strán, aj v tých štátnych sviatkoch, ale aj v tých ďalších rokovaniach. Tak isto veľmi budem rád, keď vieme, či už priamo alebo nepriamo, diskutovať s tými, ktorí majú iný názor na to, pretože tu naozaj teraz nie je len niečo, aby sme predtlačili len silou, ako spomínal pán poslanec Blanár, a potom vyvolali aj nejaký nepokoj v krajine, tak ako to vyvolalo silné rozdelenie v Maďarsku. Len poopravím, že tam pracuje v nedeľu nie 16, ale 6 % ľudí, 5,9 dokonca, presne, 5,9. U nás je to výrazne viac, čiže myslím si, že sa tou témou musíme vážne zaoberať. A viem, že to nezmeníme zo dňa deň, ale treba túto tému pripomínať aj pri rokovaniach so sociálnymi partnermi, ale aj v parlamente, ktorý teda je od slova parlare – rozprávať, aby sme si to vyjasnili, aby prípadné námietky padli aj tu. Ďakujem veľmi pekne.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-09-06):
Ďakujem pekne. Vážený pán predseda Národnej rady Slovenskej republiky, vážené panie poslankyne... (Prerušenie vystúpenia predsedajúcim.)
Švejna, Ivan, poslanec NR SR (2010-07-08):
Sľubujem. (Potlesk.)
Linhart, Patrick, poslanec NR SR (2021-07-23):
Ďakujem za slovo. Pán poslanec Kazda, ako to nie je kritika pána ministra. Ja si pána ministra plne vážim. Len hovorím, že tento návrh má určité nedostatky a z mojej strany ja ho proste nemôžem podporiť. Nemôžeme nútiť ľudí sa zaočkovať. Nech už hovoríme o nejakých hospodárskych dopadoch alebo o čomkoľvek, nemôžeme ich nútiť. Nútenie nie je motivácia, to je celé, a preto budem hlasovať proti. To je všetko. Ďakujem za slovo.
Budaj, Ján, poslanec NR SR (2019-04-02):
Tohoto bodu.
Zelník, Štefan, poslanec NR SR (2018-05-16):
Vážený pán predsedajúci, prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor odporúča schváliť.
Hajšelová, Petra, poslankyňa NR SR (2022-06-22):
Ďakujem pekne. Pán poslanec Svrček, chcem ti poďakovať za faktickú poznámku. Áno, prečítala som si niekoľko medializovaných prípadov, kde doslova opisujú, akým spôsobom sa to udialo a akú traumu majú maloleté deti z toho. Samozrejme, že som to tu nechcela v pléne nejakým spôsobom rozvíjať už len z toho dôvodu, že ono sa to zase dostane na verejnosť a možno tí ľudia, ktorí takéto niečo prežili, sa v tom nájdu. Ale nie ľahko sa takéto veci čítajú a myslím si, že naozaj nikto z nás by to nechcel zažiť. Ďakujem.
M. Sabolová, poslankyňa: (2002-06-20):
J. Migaš, predseda NR SR: Pokoj, pani poslankyne, páni poslanci.
B. Bugár, podpredseda NR SR: (2005-05-18):
Ľ. Navrátilová, poslankyňa: Pán predseda výboru, v pokoji si sadnime, ja vám dám k dispozícii čísla. Žiaľ, je to tak. Je to tak, že pri nízkych dôchodkoch zvýšime maximálne o 50 korún. O 50 korún! Keby sme sa boli dohodli a keby bola korektne prebiehala diskusia o novele tohto zákona, mohli sme prijať riešenie, ktoré nebude porušovať zásadu rovnakého zaobchádzania, lebo aj toto je na hrane. To je prvá vec. A druhá vec. Bolo by to riešenie, ktoré by pomohlo všetkým. To znamená, napríklad jednoduché riešenie sa ponúka dať rovnakú dávku všetkým poberateľom starobných dôchodkov. Tieto nízke dôchodky by boli zvýšené nie o 200 korún, ale o 500, myslím, 30 korún, ako som to vypočítala. To už by bola pre nich pomoc. Toto je propagandistické, nič iné. Urobíme úpravu dôchodkov s nulovým efektom. S nulovým efektom a navyše... (Reakcia z pléna.) Presne tak a ešte s veľkou administratívou. A naozaj upozorňujem na to, že vzniknú v Sociálnej poisťovni problémy s uplatňovaním tohto prechodného ustanovenia. Ďakujem.
Jurinová, Erika, poslankyňa NR SR (2017-03-30):
Ďakujem pekne. Pán podpredseda, začali ste takým akýmsik vyplakávaním, že sme neocenili alebo nedocenili, už neviem presne, aké slová ste použili, že sme neocenili situáciu, že možnože, nie že možno, určite vašou zásluhou sa stalo, že tá situácia sa v celom pléne zmenila, že sa celý parlament snaží zrušiť amnestie. Ja si pamätám, čo som počula vystúpenia, aj keď boli veľmi kritické, tak každý jeden ocenil, že tá situácia je zmenená. A to, s čím vyjadrujú nespokojnosť, väčšina opozičných poslancov, je ten spôsob, aký sa dohodol. Už to, že čo sa podarilo vyrokovať alebo nepodarilo vyrokovať, to je druhá vec. Každopádne každý jeden oceňuje, že sa o tom začalo možno viac rozprávať v parlamente aj v duchu, že sú amnestie pohoršením a treba, aby boli zrušené. No a zrejme čas ukáže, aká voľba to bola, že či to bolo správne rozhodnutie, alebo nesprávne. Ale, prosím vás, nehovorte o opozícii, že nemáme záujem, že keď k tomu prišlo, že nemá záujem zmeniť. Opozícia má záujem urobiť tie podmienky také, aby boli čo najbližšie k naozajstnému odstráneniu tohto hnusstva.
Jurinová, Erika, podpredsedníčka NR SR (2012-09-12):
Ďakujem pekne. Ďalší prihlásený do rozpravy je pán poslanec Zajac. Nech sa páči.
Laššáková, Jana, podpredsedníčka NR SR (2014-11-10):
Pán poslanec Daniš, nech sa páči.
Laššáková, Jana, podpredsedníčka NR SR (2014-02-04):
Pán poslanec Hlina, nech sa páči.
Ďuriš Nicholsonová, Lucia, podpredsedníčka NR SR (2018-10-23):
Pani poslankyňa Remišová.
Galek, Karol, poslanec NR SR (2018-10-24):
Dobré ráno prajem. Takže máme tu jeden alebo prvý návrh zákona z toho balíčka troch na zníženie cien elektriny. V tomto sa venujeme Slovenskej elektrizačnej prenosovej sústave a zisku tejto štátnej spoločnosti. Hlavným cieľom návrhu zákona je legislatívna úprava použitia zisku z poskytovania systémových služieb zo strany prevádzkovateľa prenosovej sústavy spoločnosti Slovenská elektrizačná prenosová sústava, a. s., ktorej 100-percentným vlastníkom akcií je Slovenská republika, v mene ktorej koná ministerstvo financií. Táto spoločnosť má monopolné postavenie v rámci zabezpečenia prevádzkovej spoľahlivosti celej elektrizačnej sústavy Slovenskej republiky. Návrh zákona reaguje v prvom rade na fakt, že napriek každoročnej ziskovosti štátnej spoločnosti tarifa za systémové služby je jedna z najvyšších v Európskej únii, pričom túto tarifu v koncovej cene elektriny uhrádzajú spotrebitelia a ostatní koncoví odberatelia elektriny. Inými slovami sa podieľajú na ziskovosti predmetnej štátnej spoločnosti. Ústava Slovenskej republiky, ako aj Dohovor o ochrane ľudských práv a základných slobôd hovoria o rovnosti v základných právach. Tieto sa však nezaručujú štátu, ale súkromným subjektom. Štátne akciové spoločnosti sú len formálne súkromnými subjektmi, štát v nich má totiž garantovanú 100-percentnú majetkovú účasť. Aplikácia predpisu do praxe neprinesie žiadnu komplikáciu v činnostiach regulovaných subjektov ani koncových spotrebiteľov energií. Naopak, mala by znížiť tarifu za systémové služby a tým pádom aj celkovú cenu elektriny, ktorú platia všetci odberatelia. Predložený návrh zákona má negatívny vplyv na rozpočet verejnej správy. Návrh zákona má ale pozitívne sociálne vplyvy, pretože dôjde k poklesu cien energií, a pozitívne vplyvy na podnikateľské prostredie, tak isto možnosť vplyvu na ceny energií, a to smerom dole. A teda síce tento návrh zákona má negatívny vplyv na rozpočet verejnej správy, na druhej strane necháva tie peniaze, ktoré teraz patria a platia tejto spoločnosti, vo vrecku ľuďom, nech si sami rozmyslia, ako ich použijú. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Ďakujem, toľko v úvodnom slove.
P. Paška, predseda NR SR: (2009-04-16):
Pani poslankyňa Sárközy položila otázku aj pánovi ministrovi financií Jánovi Počiatkovi: „Pán minister, je podľa vás reálny rozpočet Sociálnej poisťovne aj v súčasnosti? Bol nastavený na úplne iné čísla, čo sa týka výberu odvodov, ako aj percent nezamestnanosti.“ Pán minister, nech sa páči.
Antošová, Eva, poslankyňa NR SR (2016-09-12):
Ďakujem pekne za slovo. Vážený pán predsedajúci, vážený pán minister, vážení kolegovia, v súlade s § 73 zákona o rokovacom poriadku som bola určená Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, tlač 194. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte všeobecnú rozpravu. Ďakujem.
Žiga, Peter, podpredseda NR SR (2024-04-19):
Na vaše vystúpenie štyri faktické poznámky. Pán poslanec Dostál.
Jílek, Rastislav, poslanec NR SR (2021-06-18):
Pán predsedajúci, keďže sme hlasovali o pozmeňujúcich návrhoch zo spoločnej správy a o pozmeňujúcom návrhu, ktorý odznel v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Šimečka, Michal, podpredseda NR SR (2024-02-16):
Ďakujem veľmi pekne. Na vaše vystúpenie má faktickú poznámku pani poslankyňa Petrík. Prosím, máte slovo.
Holeva, Viliam, poslanec NR SR (2015-09-23):
Ďakujem. Vážený pán predsedajúci, pán minister, vážené panie poslankyne, vážení páni poslanci, Výbor Národnej rady Slovenskej republiky pre hospodárske záležitosti ma uznesením č. 472 určil za spravodajcu k vládnemu návrhu zákona, ktorým sa mení a dopĺňa zákon č. 142/2000 Z. z. o metrológii a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 1703). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada vo všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 9. novembra 2015 a v gestorskom výbore do 10. novembra 2015. Pán predsedajúci, otvorte, prosím, všeobecnú rozpravu.
Bugár, Béla, podpredseda NR SR (2011-04-05):
Pre mňa za mňa aj do Šamorína môžete prísť. Budem rád.
Žiga, Peter, podpredseda NR SR (2023-12-19):
Ďalšia v rozprave vystúpi pani poslankyňa Luščíková.
Kuffa, Štefan, poslanec NR SR (2013-10-22):
Len krátko. Ďakujem za príspevky, aj to vzdanie sa. No dochádzajú nám sily. Áno, hodnotu rodičovstva je potrebné aj nevyhnutné doceniť, aj doceňovať, aj stále, aj ten systém dôchodkového zabezpečenia. Je potrebné sa nad tým zamyslieť a aj spojiť tie sily, lebo tí rodičia, ktorí naozaj sú ochotní prijať deti, veď to sú tie deti, ktoré raz sa budú o nás starať. Sám som koľkokrát aj v takej priamej tej prvej línii a v tej službe, kedy to človek má možnosť vidieť a zažívať dennodenne. Áno, aj to 0,5 % za každé to dieťa, to zníženie, ten odvod, bolo to zaujímavé, škoda, že to nevydržalo dodnes. Áno, prečo takí rodičia by si to nezaslúžili, aby ten štát to akosi práve takouto priamou formou to kompenzoval? Samozrejme, môžeme nájsť ako aj ten spôsob, aby tie deti, ktoré sú vychovávané, aby boli užitočné, aby boli vzdelané, aby pracovali, aby to nebolo zase, aby sa to nezvrhlo veľakrát na to, že, že by sa možno našli zase ďalší ľudia, ktorí by to zneužívali. Ale ako to obyčajne býva, aj každý dobre mienený zákon, ktorý aj sa predkladá v tejto Národnej rade, ešte ani poriadne nie je ani podpísaný, ani nevyjde z tohto pléna a už sú ľudia takí, ktorí pozerajú, ako ho neplniť, ako ho dobehnúť, ako ho oklamať. Ďakujem
Pollák, Peter, poslanec NR SR (2023-03-22):
Pán predsedajúci, dajte, prosím, hlasovať o návrhu zákona ako o celku bez odporúčania gestorského výboru.
Hrnčiar, Andrej, podpredseda NR SR (2019-05-10):
Otváram rozpravu v rámci tretieho čítania . Hlási sa niekto do rozpravy? Nie je tomu tak.
Ďuriš Nicholsonová, Lucia, podpredsedníčka NR SR (2018-05-11):
Ďakujem pekne. Otváram všeobecnú rozpravu. Písomne sa neprihlásil nikto. Pýtam sa, či sa chce niekto prihlásiť ústne. Končím možnosť prihlásiť sa do rozpravy. Neprihlásil sa nikto. Týmto vyhlasujem všeobecnú rozpravu za skončenú. Predpokladám, že nie je k čomu, čo k čomu to dodávať. Pán navrhovateľ, pán spravodajca, prerušujem rokovanie o tomto bode programu. Pre dnes týmto končíme. Vidíme sa v utorok o deviatej. A chcem vás upozorniť, že tam máme termínované body a sú to body 84 až 86 ministra zahraničných vecí. Pekný víkend. (Prerušenie rokovania o 14.05 hodine.)
Kadúc, Miroslav, poslanec NR SR (2012-08-01):
Ďakujem za slovo. Ja som si myslel, že pán Podmanický vystúpi, pretože len ťažko mohlo byť toto vystúpenie, vystúpenie pána Škripeka, v súlade s tým, čo hovorí. Ale myslím, že nie iba pre mňa bolo za posledných dvanásť hodín toto celkom osviežujúce. A ešte jedna poznámka. Pán Podmanický, na to, aby tu niekto upozorňoval rečníka, je tu predsedajúci, nie spravodajca. Poprosím vás, aby ste toto rešpektovali.
T. Cabaj, poslanec: (2008-05-14):
Dovoľte, aby som uviedol, pán predseda, že najskôr budeme hlasovať o druhom pozmeňujúcom návrhu, ktorý je v spoločnej správe, kde gestorský výbor odporúča tento návrh schváliť.
A. Belousovová, podpredsedníčka NR SR: (2008-12-02):
Teraz má slovo spoločný spravodajca z výboru pre obranu a bezpečnosť pán poslanec Marián Kovačócy a bude informovať Národnú radu o výsledku rokovania výborov o tomto návrhu zákona. Nech sa páči, pán poslanec.
Kollár, Boris, predseda NR SR (2022-12-22):
Prosím, prezentujme sa a hlasujme. (Hlasovanie.) Prítomných 136 poslancov, za 95, proti žiadny, zdržalo sa 41. Konštatujem, že sme schválili vládny návrh novely zákona č. 523/2004 Z. z. o rozpočtových pravidlách verejnej správy. Pokračujeme hlasovaním v druhom čítaní o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach. Je to tlač 1217, bod 96 schváleného programu. Prosím spoločného spravodajcu z výboru pre zdravotníctvo poslanca Marka Krajčího, aby hlasovanie uvádzal. (Hlasovanie o vládnom návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1217.)
P. Hrušovský, podpredseda NR SR: (2001-10-18):
(Hlasovanie.) Prítomných je 95 poslancov, za 92, zdržal sa 1,  nehlasovali 2. Návrh sme schválili. Na základe schváleného návrhu pristúpime k tretiemu čítaniu . Otváram rozpravu o tomto bode programu. Pýtam sa pánov poslancov, či chce niekto v zmysle § 85 zákona o rokovacom poriadku podať pozmeňujúce alebo doplňujúce návrhy. Nie je to tak. Vyhlasujem rozpravu o tomto bode programu za skončenú. Keďže v rámci tohto čítania neboli podané žiadne pozmeňujúce a doplňujúce návrhy, podľa § 86 zákona o rokovacom poriadku pristúpime k hlasovaniu o návrhu zákona ako o celku. Prosím, prezentujme sa a hlasujme. (Hlasovanie.) Prítomných je 99 poslancov, za 96, proti 1,  nehlaso-vali 2. Konštatujem, že sme prijali vládny návrh zákona o finančnej kontrole a o vnútornom audite a o zmene a doplnení niektorých zákonov. Ďakujem pani ministerke, pánu spoločnému spravodajcovi. Ďalším bodom programu je vládny návrh zákona o podpore regionálneho rozvoja . Pán minister je podľa najaktuálnejšej informácie na ceste do parlamentu, preto vyhlasujem  5-minútovú prestávku. (Prestávka.) (Po prestávke.)
Laššáková, Jana, podpredsedníčka NR SR (2014-10-29):
Na vystúpenie pána poslanca nie sú faktické poznámky. Končím možnosť prihlásiť sa s faktickými poznámkami. Nech sa páči, pán poslanec Viskupič, máte slovo.
Grendel, Gábor, podpredseda NR SR (2022-10-05):
Pani poslankyňa Anna Zemanová.
Kuriak, Milan, poslanec NR SR (2023-06-20):
Pán predseda, keďže bol schválený bod 5 spoločnej správy, o bodoch 6 a 7 nemôžme hlasovať. Teraz, teraz budeme hlasovať o bode 8 spoločnej správy s odporúčaním gestorského výboru neschváliť.
Bastrnák, Tibor, poslanec NR SR (2017-02-03):
Ďakujem pekne za slovo. Ja sa chcem poďakovať opozičným poslancom za to, že vyjadrili podporu k tomuto návrhu. Tiež si myslím, že tento návrh je taký pozitívny, že celý parlament by to mohol jednoznačne schváliť, dobre by to aj vyzeralo, samozrejme. Veď viete dobre, tak ako to môj priateľ a kolega alebo kolegovia priatelia o tom hovorili, nie je to niečo nad rámec, nie je to nejaký veľký plus, ale chceme dosiahnuť to, čo už tu bolo zaužívaným zvykom na Slovensku. Takže aj preto si myslím, že náhodou tu vypadol pri zmene zákona, predpokladám, že náhodou, takže preto si myslím, že to je taký úplne benígny plus. V každom prípade je to plus a bol by som rád, keby celý parlament to jednoznačne schválil, tento návrh zákona. Ďakujem veľmi pekne.
Hrnčiar, Andrej, podpredseda NR SR (2019-05-20):
Pani poslankyňa Zimenová.
I. Šimko, minister vnútra SR: (2002-07-04):
M. Andel, podpredseda NR SR: Priatelia, poprosil by som vás o pokoj v rokovacej miestnosti, i keď by som vám chcel poželať dobré ráno, pretože sme sa presunuli do nového dňa. Na faktickú poznámku chce vystúpiť sedem poslancov. Uzatváram možnosť podania ďalších faktických. Ako prvý má slovo pán poslanec Slafkovský. Pán kolega, nech sa páči.
Grendel, Gábor, poslanec NR SR (2023-12-19):
Ďakujem za slovo a ďakujem za vystúpenie pánovi poslancovi Dostálovi. Mám za to, že ak niekto z poslancov vystúpi s pozmeňujúcim návrhom, ktorý má viac bodov, tak zmysel toho, prečo ten poslanec požiada o samostatné hlasovanie o jednotlivých bodoch, spočíva v tom, že ak jeden z tých bodov neprejde, stále má zmysel hlasovať o druhom bode, pretože aj samostatne ten bod dáva zmysel a má zmysel ho schváliť v tom pozmeňujúcom návrhu, aj keď iný bod neprejde. A preto sa plne pridávam k tomu, čo povedal pán poslanec Dostál, že pánovi Galkovi uberáte možnosť, aby sa riadne hlasovalo samostatne, tak ako to v zmysle rokovacieho poriadku požiadal, o jednotlivých bodoch jeho pozmeňujúceho návrhu, pretože aj bez toho chybného, čo zle prečítal, dávajú tie ostatné body pozmeňujúceho návrhu samostatne zmysel a má zmysel ich buď schváliť, alebo neschváliť bez ohľadu na ten jeden chybný bod.
Bugár, Béla, podpredseda NR SR (2018-10-24):
Nech sa páči, prezentujme sa a hlasujme. (Hlasovanie.) Prítomných 143, za 68, proti 27, zdržalo sa 48 poslancov. Návrh nebol schválený. Prosím pána poslanca Uhríka, aby uviedol hlasovanie v prvom čítaní o návrhu poslancov Dostála, Osuského na vydanie zákona, ktorým sa dopĺňa daňový poriadok (tlač 1178). [Hlasovanie o návrhu poslancov Národnej rady Slovenskej republiky Ondreja Dostála a Petra Osuského na vydanie zákona, ktorým sa dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 1178.]
Heger, Eduard, poslanec NR SR (2017-12-13):
Ďakujem, kolegovia, za teda vaše faktické poznámky, že ste tomu vrátili späť ten politický náboj. Ja som využil túto chvíľu práve preto, že myslím si, že už bolo povedané toho veľa aj na tlačovkách a že vieme si naložiť a myslím si, že aj jednak opozícia, ale ja už som veľakrát kritizoval a omnoho ostrejšie. Využil som túto chvíľu práve možno na takú záverečnú diskusiu v takom inom tóne a chcel som vyskúšať, že ako sa to stretne s porozumením v tomto parlamente. A však áno, akože určite to, čo ste hovorili, je veľmi legitímne, pravdivé. Ja som človek, ktorý dokáže aj skritizovať, ale zase niekedy má rád aj takýto voľný tón, takže je to taký experiment na túto sálu a uvidíme, ako to dopadne. (Povedané s pobavením.) Takže určite ďakujem teda, že ste opäť vrátili do toho tú mienku, určite nechcem povedať, že pán minister nie je za to zodpovedný, ale myslím si, že to on dobre vie a odo mňa to veľakrát počul. Takže ďakujem pekne. A už teda, keď hovoríme o tej vianočnej atmosfére, tak som sa pozrel práve na ten... (Prerušenie vystúpenia časomerom.)
Ľ. Mušková, poslankyňa: (2002-02-07):
Pretože nechcem obmedziť čas mojím ďalším nasledujúcim rečníkom, dovolím si ho obmedziť iba na splnenie sľubu, ktorý som dala študentom učilišťa zo Žiliny, ktorí sa na mňa obrátili v súvislosti s nekonaním vlády vo veci ochrany národnoštátnych záujmov Slovenska pri uplatňovaní zákona Maďarskej republiky na území nášho štátu, a poprosili ma, aby som v Národnej rade upozornila na ďalší fakt smerovania vlády, čo sa týka nielen ochrany národnoštátnych záujmov, ale aj snahy odnárodňovania tohto národa. Polročné vysvedčenia, ktoré dostávali študenti a žiaci našich škôl minulý týždeň, vďaka metodickému pokynu Ministerstva školstva Slovenskej republiky v kolónke národnosť mali vodorovnú čiaru. Študenti odmietli prevziať vysvedčenia a v petícii s podpismi žiakov 13 tried, mám ich tuná, sa obracajú na Národnú radu s výzvou, ktorú ma požiadali tuná prečítať, čo som sľúbila, že to tak urobím: „Vážená Národná rada, od vekov tento kúsok zeme patril Slovákom a veľmi dobre vieme, že už Ľudovít Štúr v Uhorskom sneme postavil sa za náš národ, takisto ako bojovali za nás Milan Rastislav Štefánik, Andrej Hlinka a ďalší. A preto všetci chceme, aby táto krajina patrila tým, čo ju naozaj milujú. S hrôzou a pohoršením sme zistili, že naša národnosť nám má byť na vysvedčeniach odoprená. Preto tento doklad školskej dochádzky odmietame prevziať a žiadame o vysvetlenie a nápravu, aby sme si letné prázdniny mohli užívať s vedomím, že slovenskú národnosť máme zaznačenú a uznanú aj v našich vysvedčeniach. S úctivým pozdravom vaši žiaci zo Stredného učilišťa obchodného Žilina, Sasinkova.“ Ja túto petíciu odovzdám prostredníctvom Národnej rady pánu ministrovi školstva a dúfam, že sa budeme zaoberať týmto problémom aj vo výbore pre vzdelanie. Ďakujem vám za pozornosť.
Hrnčiar, Andrej, podpredseda NR SR (2018-12-03):
Otváram všeobecnú rozpravu. Do rozpravy som dostal dve písomné prihlášky: za klub SaS pani poslankyňa Kiššová a za klub OĽANO Eduard Heger. Pani poslankyňa Kiššová stráca poradie. Nech sa páči, pán poslanec Heger.
Kočiš, Eduard, poslanec NR SR (2020-07-07):
Ďakujem pekne za slovo, pán predsedajúci. Pán kolega Šeliga, ťažko je mi hodnotiť vaše koaličné žabomyšie vojny, tieto mi veľmi pripomínajú taký krásny historický film, ktorý sa volá že Vojna volov. Ale oproti tomuto filmu váš scenár krízy vo vládnej koalícii nemá ani myšlienku, nemá ani pointu, nemá to, čo stále vy ako vládna koalícia tvrdíte, nemá slušnosť, nemá transparentnosť, nemá hrdosť. Jednoducho toto trojhodinové divadielko, kedy predseda Národnej rady vám nastavil zrkadlo a jasne sa postavil k celej tejto situácii tým, že SME RODINA v prípade jeho odvolania odíde z vládnej koalície, tým sa nekončí vaša politická budúcnosť, tým sa nekončí vaša politická súčasnosť, budete mať hlasov dosť, akurát stratíte väčšinu, ústavnú väčšinu. Váš premiér pán Matovič tvrdí o strane SaS a o strane ZA ĽUDÍ, že budete šúchať nožičkami tak, ako sa vám pri hlasovaní povie. (Smiech v sále.) Toto je jasný príklad toho, že neviete kam z konopí. Pohrýzli ste ruku, ktorá je v tejto koalícii veľmi dôležitá, a neviete čo ďalej. Hľadáte argumenty pre, hľadáte argumenty proti, útočíte, prosíte. Nejako vám to nevychádza. Takže ja som naozaj veľmi zvedavý, ako toto divadlo skončí, lebo ľuďom od východu na západ Slovenska je naozaj veľmi smiešne, čo sa tu deje. Ďakujem pekne.
Šeliga, Juraj, podpredseda NR SR (2020-10-20):
Sedem reakcií na vaše vystúpenie. Ako prvý, pán poslanec Kamenický, nech sa páči.
Pčolinský, Peter, doterajší podpredseda NR SR (2023-10-25):
Pán poslanec Dávid Dej.
Laššáková, Jana, podpredsedníčka NR SR (2013-10-29):
Ďakujem. Dajte do podateľne, dobre? Tak, tak dobre. Ďakujem pekne. Poslednou písomne prihlásenou je s interpeláciou, je pani podpredsedníčka Jurinová, ktorá nie je prítomná. Teraz sa pýtam, či sa hlási niekto z poslancov do tohto bodu programu ústne. Pán poslanec Simon a Érsek, sa hlásite do rozpravy na bod interpelácie ústne? (Reakcia z pléna.) Nemôžete reagovať, to je jasné. Nekoná sa rozprava. Pán Simon, hlásite sa do rozpravy? Nie. Vyhlasujem rozpravu za skončenú a vyhlasujem tento bod programu za skončený, keďže do hlasovania máme ešte niekoľko, jednu minútu, dávam krátku prestávku do 17.05 hodiny. (Krátka prestávka.) (Po prestávke.)
Ňarjaš, Erik, poslanec NR SR (2020-07-24):
V odôvodnení vášho návrhu sa opierate o tvrdenia v rozpore s objektívnou pravdou. Chápem, že vybojovaných vyše 42 mld. eur je dostatočná motivácia na to, aby sa tu nafukoval problém diplomovky, ktorý je len kvapkou v mori oproti vašim prúserom a kauzám a hlavne z hľadiska pomoci občanom úplne nepodstatný. (Reakcie z pléna.) Občania z diplomovky sa nenajedia, ale ich život sa zlepší, ak sa prestane kradnúť, čo bolo za vašej éry pravidlom a proti čomu Igor Matovič aktívne bojuje. Som v politike krátko, no v súkromnom sektore som fungoval ako... (Reakcie z pléna.) Z mojich skúseností môžem tvrdiť, že pre úspech nie je potrebný titul, ale vedomosti. Tým vôbec nechcem obhajovať nepoctivé štúdium, naopak, vážim si stopercentne čistých študentov, ktorí nikdy v živote nič neopísali či si inak v rámci školy nepomohli (zaznenie gongu), nepomohli, patrí im moja úcta. Náš premiér však preveril svoje vedomosti tým, že vybudoval ešte pred vstupom do politiky úspešnú firmu o 2-tisíc zamestnancoch a zaplatil obrovské dane v prospech Slovenska. Bez vedomostí a šikovnosti by takýto úspech určite nezískal. Navyše oproti Andrejovi Dankovi, ktorý svoj titul nutne potreboval k svojej právnickej práci. Igor Matovič k podnikaniu titul nikdy nepotreboval ani nevyužíval. (Reakcie z pléna.) Chcem naozaj ubezpečiť verejnosť a našich voličov, že Igor Matovič je jeden úprimný človek, má čisté a dobré úmysly so Slovenskom a má skvelé... (Potlesk.) Ďakujem... (Pokrik v sále spojený s potleskom. Prerušenie vystúpenia časomerom.)
Grendel, Gábor, poslanec NR SR (2017-04-06):
Ďakujem pekne, pán predsedajúci. Dámy a páni, Osobitný kontrolný výbor Národnej rady Slovenskej republiky na kontrolu činnosti Slovenskej informačnej služby predkladá podľa § 9 zákona Národnej rady Slovenskej republiky č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov správu výboru o stave použitia informačno-technických prostriedkov za rok 2016. V súlade s § 9 zákona č. 166/2003 
Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Slovenskú informačnú službu v mesiaci január 2017 o zaslanie Správy o použití informačno-technických prostriedkov za rok 2016. Správu o použití informačno-technických prostriedkov za rok 2016 predložila Slovenská informačná služba vo verzii neobsahujúcej utajované skutočnosti. Údaje o použití ITP neobsahujúce utajované skutočnosti, tak ako ich predložila SIS, sú uvedené v predloženej správe. Osobitný kontrolný výbor Národnej rady Slovenskej republiky na kontrolu činnosti SlS uvedenú správu prerokoval na 10. schôdzi výboru dňa 8. februára 2017. Prijal uznesenie č. 32, ktorým vzal predmetnú správu na vedomie. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku Národnej rady, predkladám Národnej rade návrh uznesenia, ktorý je súčasťou správy. Návrh uznesenia Národnej rady Slovenskej republiky k správe Osobitného kontrolného výboru Národnej rady na kontrolu činnosti SIS o stave použitia informačno-technických prostriedkov za rok 2016, tlač 415. Národná rada Slovenskej republiky berie na vedomie správu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2016 (tlač 415). Prosím, pán predsedajúci, aby ste otvorili rozpravu.
Bugár, Béla, podpredseda NR SR (2019-02-18):
Pani poslankyňa Remišová.
Dostál, Ondrej, poslanec NR SR (2020-03-24):
Po obsiahlej; v obsiahlej rozprave zazneli dva pozmeňujúce návrhy k návrhu uznesenia, ktoré sa týkali termínu prerokovania vo výboroch, avšak vzhľadom na schválenie procedurálneho návrhu pána poslanca Pčolinského o týchto návrhoch nie je potrebné hlasovať, pretože, pretože ich zmysel bol naplnený schválením tohto procedurálneho návrhu, takže oba návrhy sťahujem. Takže budeme hlasovať štandardne o návrhu uznesenia. Pán predsedajúci, dajte, prosím, hlasovať o tom, že Národná rada prerokuje vládny návrh zákona v druhom čítaní.
Zmajkovičová, Renáta, podpredsedníčka NR SR (2014-07-09):
Pán poslanec Hlina.
Pročko, Jozef, poslanec NR SR (2024-01-16):
Ďakujem veľmi pekne. Ďakujem veľmi pekne, že ste ma spomenuli, pán Farkašovský. Áno, je to určite veľmi dobré, že to opravujete, ale už ste to dnes počuli, že opravujú sa veci, ktoré pred, sme dnes už schválili a vy to opravujete. Škoda, že to promo neurobil pán Ráž, ktorého sme vyzývali, aby vystúpil, aby nám povedal, že teda príde, postaví sa, ja som ho teraz postrádal, ospravedlňujem sa vám, nevidel som vás, ale viem, že aj vy máte určite svoje potreby, tak ako my, takže ste určite boli na nejakej potrebe. Je to naozaj o tom, že toto, čo ste urobili, pán Farkašovský, je správne, ale správne je dávať správne zákony a nie s prílepkami. Vy ste to povýšili do vyššej formy, vy ste povedali, že je to príklepok, takže vy tie prílepky ešte aj priklepávate, čo je naozaj vyššia forma. Ja si myslím, že v súčasnom zložení parlamentu, my nemáme inú šancu ako na vás reagovať faktickými poznámkami a povedať vám to, čo ste už počuli, že to, čo robíte, je chaos. To, čo vytvárate, o jedenástej hlasujeme o niečom, čo vy o dve hodiny na to, zmeníte. A, pán Farkašovský, ja vás tiež poznám osobne ako človeka, ktorý je naozaj racionálne mysliaci, takže nie je toto, čo robíte, chaos? Nie je to, čo vytvára táto vládna koalícia, chaos? To je megachaos. Vy neviete, čo robí ľavá ruka, keď pravá ruka robí niečo iné. Vy a ešte tie ruky máte obidve ľavé. To je najhoršie. Čiže vaša, vaša pripomienka, že sme vám s Dostálom urobili promo, my sme vám neurobili promo, my sme len ukázali, aký chaos tu vytvárate. Ďakujem veľmi pekne.
Dostál, Ondrej, poslanec NR SR (2018-05-17):
Ďakujem pani poslankyni Macháčkovej a teda som rád, že vidíme, vidíme veci podobne, aj keď teda dospievame asi k rozdielnym zákonom, lebo náš poslanecký klub v tejto podobe ten návrh nepodporí. Ale, ale naozaj tie problémy, ktoré tam sú, vyžadujú si nejaké odpovede a zrejme možno aj úpravy v druhom čítaní. A zvlášť ma teda zaujalo to, čo ste povedali o probléme vymožiteľnosti práva, lebo naozaj mnohé problémy, ktoré máme v reálnom živote, a teda nechcem teraz hovoriť o veľkej politike, aj tam to súvisí, mnohé, s vymožiteľnosťou práva a teda o korupcii a podobne, ale aj v úplne bežnom živote veci, ako, ako je rušenie nočného kľudu, prílišný hluk z prevádzok, častokrát nie sú vecou toho, že sú zlé nastavené pravidlá, ale že tie pravidlá nedokážeme vynucovať, že samospráva, mestská polícia, polícia nedokážu konať. Otázka je potom, že kde tie pravidlá sú nastavené tak, že sú ani nevynútiteľné, a kde, naopak, nejaká intenzívnejšia snaha orgánov, či už mestských alebo štátnych, by mohla zabezpečiť, že tie pravidlá, ktoré sú nastavené, či už zákonom alebo všeobecným záväzným nariadením, sa budú dodržiavať, budú sa kontrolovať a bude sa ich plnenie aj nejako efektívne vynucovať.
J. Rusnák, poslanec: (2009-11-04):
Dôležitejšie je ale iné. Vy hovoríte o automobilovom priemysle ako takom. Ja by som odporúčal, aby ste sa nevyjadrovali k tomu, čomu nerozumiete. Jednoducho automobilový priemysel chráni slovenskú ekonomiku a buďme radi, že ho tu máme. Ďakujem pekne.
Pellegrini, Peter, predseda NR SR (2023-12-12):
Pán poslanec Michelko.